પાટણના માતરવાડી વિસ્તામાં આવેલ પ્રાથમિક શાળામાં ધોરણ 7 માં અભ્યાસ કરતા પટ્ટણી ધનજીભાઈના પુત્ર જયપાલને શિક્ષિકા દ્વારા જતી અપમાનિત શબ્દોથી બોલાવી વારંવાર માર મારી છેલ્લા કેટલાક દિવસથી શાળામાં બેસવા ના દેતા હોય તેમજ દાખલો લઇ જવા વાલીને દબાણ કરતા હોય સોમવારના રોજ વાલી, માતરવાડી પૂર્વ સરપંચ શૈલેષસિંહ ઠાકોર,પટ્ટણી સમાજના અગ્રણી અને સ્થાનિક રહીશો એકત્રિત થઇ નાયબ જિલ્લા પ્રાથમિક શિક્ષણ અધિકારી દિલીપ નાઈને આવેદન પત્ર આપી શિક્ષિકા સામે કાર્યવાહી કરવા તેમજ તેમના દીકરાને પરત શાળામાં અભ્યાસ માટે બેસાડવામાં આવે તેવી માંગ સાથે રજૂઆત કરી હતી અને જો બે દિવસમાં શિક્ષિકા સામે કોઈ કાર્યવાહી કરવામાં નહીં આવે તો આગામી સમયમાં શાળાને તાળાબંધી કરવામાં આવશે તેવી ચીમકી ઉચ્ચારી હતી.